text: गौरतलब है कि एएमयू के यूनियन हॉल में लगी जिन्ना की तस्वीर को लेकर पिछले दिनों अलीगढ़ के भाजपा सांसद सतीश गौतम ने कुलपति तारिक मंसूर को पत्र लिखा था. इसके बाद ही इस विवाद की शुरुआत हुई. इसी मामले को लेकर हिन्दू युवा वाहिनी के कुछ कार्यकर्ताओं ने एएमयू परिसर में घुसकर हंगामा और नारेबाजी की थी. इस हंगामे को लेकर पुलिस ने कुछ लोगों को गिरफ्तार किया है और मामले की जांच जारी है.